मैनहट्टन न्यू यॉर्क शहर का बेहद घनी आबादी वाला इलाका है। इस इलाके में हाइवे के किनारे पर बने एक साइकल लेन पर हमलावर ट्रक लेकर घुस गया। हमलावर करीब आधा किमी तक लोगों को कुचलते हुए आगे एक स्कूल बस से भिड़ गया। ट्रक के फंस जाने के कारण वह बंदूक लेकर उतरा और ‘अल्ला हू अकबर’ बोलते हुए लोगों पर गोलियां बरसाने लगा। ट्रक से कुचलने से आठ लोग मारे गए और 11 घायल हो गए। मारे गए लोगों में बेल्जियम का एक और अर्जेंटिना के पांच नागरिक शामिल हैं। अर्जेंटिना के मारे गए पांचों लोग दोस्त थे। वहीं, जिस स्कूल बस से ट्रक टकराया, उसमें मौजूद दो बच्चे और दो टीचर भी घायल हो गए।